open-index/open-wikipedia-markdown huggingface dataset:
Harshavarman I

duimnael|links|160px|Harshavarman se tempel, Baksei Chamkrong.
**Harshavarman I** (Khmer: ហស៌វរ្ម័នទី១; oorl. 923) was van 910-923&nbsp;n.C. koning van die Khmer-ryk. Hy word onder andere genoem deur David P. Chandler, een van die voorste kenners van Kambodja se moderne geskiedenis.

## Lewe 
Harshavarman was die seun van koning Yasovarman I en sy vrou, wat ’n suster van Jayavarman IV was. Hy het ’n jonger broer, Ishanavarman II, gehad. Sy vrou se naam was Kambujarajalakshmi. 

Die bewind van Harshavarman en sy jonger broer was ’n tydperk van onstabiliteit vir die Khmer-ryk. Albei was betrokke in ’n magstryd met hul ma se broer Jayavarman IV – dié konflik het deur Harshavarman se hele bewind voortgeduur. Jayavarman is eindelik uit Angkor verdryf en het sy eie hoofstad 100&nbsp;km van daar gestig.

Niks anders is bekend van Harshavarman nie, buiten dat hy ’n klein tempelberg, Baksei Chamkrong, laat bou het wat hy aan sy ouers opgedra het.

Hy is in 923 dood en is deur Ishanavarman II opgevolg.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Steinitzse dikkop

**Steinitzse dikkop** (*Amblyeleotris steinitzi*) is 'n dikkop wat voorkom in die westelike Stille Oseaan, die Indiese Oseaan, die Rooisee en ooskus van Afrika suidwaarts tot by die suide van Mosambiek. In Engels staan die vis bekend as ''Steinitz's shrimp goby*. 

## Identifikasie 
Die vissie word tot 8 cm groot. Die lyf is witterig en het vyf rooibruin, breë strepe wat skuins oor die lyf strek. By sommige vissies is die strepe dof. Daar is geel kolletjies op die dorsale vinne. Om die snoet en die mond is dit donkerbruin maar swart in die spesies wat in die Rooisee voorkom. Hulle leef in sanderige gebiede in tropiese strandmere asook aflandige koraalriwwe in water wat 6 tot 27 m diep is. Hulle kom gewoonlik in pare voor, die wyfie word min gesien omrede sy in die nes bly. Hulle vreet ongewerweldes en soöplankton. Die spesie is volop.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.'' Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Amblyeleotris-steinitzi.html
* http://eol.org/pages/339318/overview
Ishanavarman II

duimnael|links|130px|Prasat Kravan is in Ishanavarman se tyd gebou.
**Ishanavarman II** (Khmer: ឦសានវរ្ម័នទី២; oorl. 928) was ’n koning van die Khmer-ryk, vermoedelik van 923 tot 928. Sy heerskappy was moontlik beperk tot Angkor en die streek om en wes van Battambang. 

## Lewe 
Ishanavarman was die jongste seun van koning Yasovarman I en sy vrou, wat ’n suster van Jayavarman IV was. Hy het ’n ouer broer, Harshavarman I, gehad.

Ishanavarman het sy oorlede broer in 923 opgevolg. Sy bewind was waarskynlik onstuimig en chaoties. Hy en sy broer was albei betrokke in ’n magstryd met hul ma se broer Jayavarman IV. Dié het in 921 reeds sy eie hoofstad 100&nbsp;km van Angkor gestig.

Die tempel Prasat Kravan is tydens Ishanavarman se bewind gebou. Niks anders is oor hom bekend nie, behalwe dat hy in 928 dood is en die postume naam **Paramarudraloka** gekry het.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Gestreepte hiëna

Die **gestreepte hiëna** (*Hyaena hyaena*) word veral in Klein-Asië, Noordoos-Afrika, die Midde-Ooste en Indië aangetref.

## Identifikasie en voeding 
Die gestreepte hiëna het 'n geelbruin pels met swart strepe, en lang hare kom op sy kop en rug voor. Volwasse gestreepte hiënas is 1&nbsp;m tot 1,2&nbsp;m lank, en het 'n stert van sowat 40&nbsp;cm. Hul voedsel bestaan hoofsaaklik uit aas en afval van menslike nedersettings, maar hierdie spesie maak ook jag op lewendige prooi.

## Voortplanting 
'n Werpsel gestreepte hiënas word in 'n gat onder die grond gebore. Die dratyd van die moeder is ongeveer 90 dae. Klein hiënas word blind en met toe ore gebore.

## Bron 
* Wêreldspektrum, 1982,  band

## Verwysings
Friederich Wilhelm Jannasch

Prof. **Friederich Wilhelm Jannasch** (1853–1930) was 'n Suid-Afrikaanse musikus en komponis. Hy is in 1853 op Mamre naby Malmesbury gebore. Sy ouers was sendelinge. Hy toon vroeg talent en word na Duitsland en daarvandaan na die Konserwatorium in Stockholm gestuur waar hy onder die bekende Noorweegse komponis Edvard Grieg studeer. Na sy terugkeer na die Kaap word hy aangestel as orrelis in die Nederduitse Gereformeerde Kerk op Stellenbosch en word 'n suksesvolle komponis. Sy grootste prestasie was op die gebied van musiekonderwys wat in 1905 die hoogtepunt bereik het in die stigting van die eerste konserwatorium vir musiek in Suid-Afrika op Stellenbosch. Hy is op 19 April 1930 oorlede.

## Bronne 
*
Bongani Mayosi

**Bongani Mawethu Mayosi** (28 Januarie 1967 – 27 Julie 2018) was'n Suid-Afrikaanse professor in kardiologie aan wie sy land se hoogste eerbewys, die Orde van Mapungubwe (silwer), in 2009 toegeken is. Hy was die dekaan van die Fakulteit Gesondheidswetenskappe aan die Universiteit van Kaapstad en 'n A-gegradeerde Nasionale Navorsingstigtingnavorser. Hy was voorheen hoof van die Departement Geneeskunde aan die Universiteit van Kaapstad en die Groote Schuur-Hospitaal. Sy vader was 'n dokter en so ook sy vrou; sy navorsing het rumatiekkoors, tuberkuleuse perikarditis en kardiomiopatie ingesluit. Hy was 'n lid van die Akademie vir Wetenskap van Suid-Afrika en 'n voormalige president van die Kollege van Geneeskunde van Suid-Afrika.
## Loopbaan
In 2017 is hy verkies tot die Amerikaanse Nasionale Akademie vir Geneeskunde. Professor Mayosi het meer as 300 eweknie-geëvalueerde akademiese artikels individueel en gesamentlik gepubliseer. Hy was deel van die span wat een van die gene ontdek het wat  die lewensbedreigende hartsiekte, aritmiogeniese regterventrikulêre displasie, veroorsaak. Hierdie ontdekking word beskou as een van die belangrikste mediese deurbrake in Suid-Afrika sedert die eerste mensehartoorplanting.

Mayosi was voorsitter van die span wat deur die Suid-Afrikaanse Minister van Gesondheid, Aaron Motsoaledi, aangewys is om onreëlmatighede en wanadministrasie te ondersoek in die Raad vir Gesondheidsberoepe van Suid-Afrika (HPCSA), die organisasie wat gesondheidswerkers registreer, reguleer en van riglyne voorsien.

## Dood
Mayosi is op 27 Julie 2018 weens selfdood oorlede nadat hy vir twee jaar aan kliniese depressie gely het. Agt maande voor sy dood het hy sy bedanking ingedien, maar dit is oënskynlik van die hand gewys. Hy was geoormerk vir 'n alternatiewe pos, naamlik die hoof van die Suid-Afrikaanse Mediese Navorsingsraad, sodat hy sy "baie stresvolle" huidige werk kon verlaat. Die president van Suid-Afrika, Cyril Ramaphosa, het sy meegevoel met Mayosi se afsterwe betuig.

## Verwysings
Khmer Rouge

Die **Khmer Rouge** (Frans vir "Rooi Khmer"; Khmer: ខ្មែរក្រហម, *Khmer Kror-Horm*) was die gewilde naam wat aan die volgelinge van die Kommunistiese Party van Kambodja (KPK) gegee is en by uitbreiding aan die regering waardeur die KPK Kambodja tussen 1975 en 1979 regeer het. 

## Geskiedenis 
Die Khmer Rouge-leër is in die laat 1960's stelselmatig in die woude van Oos-Kambodja opgebou. Hulle is ondersteun deur die Noord-Viëtnamese leër, die Viëtkong en die Pathet Lao. Die Khmer Rouge het die Kambodjaanse burgeroorlog gewen toe hulle in 1975 die hoofstad ingeneem en die regering van die Khmerrepubliek vervang het. 

duimnael|links|180px|Pol Pot in 1978.
Ná hul oorwinning het die Khmer Rouge, onder leiding van Pol Pot en ander, die land hernoem tot Demokratiese Kampuchea en dadelik begin om die land se groot stede onder dwang te ontruim. Eindelik is honderdduisende van hul gewaande politieke teenstanders uitgewis: Dit het gelei tot die dood van 1,5&nbsp;miljoen tot 3&nbsp;miljoen mense, sowat 25% van Kambodja se bevolking.

Die Khmer Rouge-regime was hoogs outokraties, xenofobies, paranoïes en onderdrukkend. Die volksmoord was deels weens die regering se beleide van sosiale manipulasie. Sy pogings tot landbouhervorming deur kollektivisme het tot grootskaalse hongersnood gelei, terwyl sy aandrang op selfonderhoud, selfs in die verskaffing van medisyne, gelei het tot die dood van baie duisende mense weens siektes soos malaria wat behandelbaar is. 

Die regime se rassistiese klem op volksuiwerheid het tot gevolg gehad dat verskeie Kambodjaanse minderhede uitgemoor is. Sy kaders het ook lukrake teregstellings en martelings uitgevoer teen gewaande ondermynende elemente, of tydens volksuiwerings in sy eie geledere tussen 1975 en 1978.

Die regime is in 1979 uit die kussings gelig toe Viëtnam Kambodja binneval en gou die grootste deel van die Khmer Rouge se leërs vernietig het. Die Khmer Rouge het daarna na Thailand gevlug, waar die regering van dié land hulle beskou het as ’n buffer teen die Kommunistiese Viëtnamese. Die Khmer Rouge het voortgegaan om teen die Viëtnamese en die regering van die nuwe Volksrepubliek Kampuchea te veg tydens die Kambodjaans-Viëtnamese Oorlog, wat in 1989 geëindig het. 
 
In 1996 is ’n nuwe politieke party, die Beweging vir Demokratiese Nasionale Eenheid, gestig deur Ieng Sary, wat amnestie gekry het vir sy rol as onderleier van die Khmer Rouge. Teen die middel 1990's was die Khmer Rouge grootliks ontbind en in 1999 het hulle eindelik heeltemal oorgegee. Hulle het in Desember 1999 finaal ontbind.

## Verwysings 
## Eksterne skakels 
*
* 15px Hierdie artikel is vertaal uit die Engelse Wikipedia
William Jardine

Majoor **William Jardine** (1867 - 1948) was 'n Suid-Afrikaanse boekversamelaar en oudheidkundige. Hy is in 1867 in Kaapstad gebore en ontvang opleiding aan die *South African College* en in Engeland. Nadat hy afgetree het as sakeman het hy een van die beste Africana-biblioteke in Suid-Afrika opgebou. Dit is deur die regering aangekoop en in die Parlementsbiblioteek bewaar as deel van die Mendelssohn-versameling. Hy het met 'n tweede biblioteek begin, gelykstaande aan die eerste een, en dit op sy landgoed, *Applegarth*, naby Sir Lowryspas gehuisves. Hy is in 1948 oorlede.

## Bronne 
*
Beck-wet

Die **Beck-wet** is die populêre naam vir die Wet op Voorkoming van Onwettige Praktyke, wat in 1912 deur die Suid-Afrikaanse Parlement aanvaar is, hoofsaaklik op aandrang van sir Meiring Beck. Die doel daarmee was om korrupsie tydens verkiesings uit te skakel.

## Bronne 
*
Hidraat

'n **Hidraat** is 'n chemiese verbinding wat die reaksieproduk van 'n ander verbinding met water is.

## Regte hidrate 
duimnael|Kopersulfaat-pentahidraat
Baie soute vorm een of meer hidrate. Die blou kristalle van kopersulfaat wat uit waterige oplossing gevorm word is die pentahidraat ·5. By verhitting verloor dit water en vorm bokant 100&nbsp;oC die trihidraat ·3. Verder verhitting stel die monohidraat · vry en uiteindelik die wit anhidraat  self.

Kopersulfaat is 'n voorbeeld van 'n regte hidraat. In sy kristalstruktuur kan die watermolekule goed herken word. In die pentahidraat word die -ioon deur die suurstofatome van die watermolekule omring. In die anhidraat behoort die suurstofligande aan die sulfaat-ione. Dit verklaar die verskil in kleur.

## Anhidrate
duimnael|Kopersulfaat-anhidraat
Baie hidrate verloor hulle kristalwater by verhitting en dit stel hulle anhidrate vry. Kopersulfaat is 'n goeie voorbeeld.

## Pseudo-hidrate 
Talle hidrate kan as X·n geskryf word, maar binne hulle struktuur het die watermolekule ander spesies gevorm. 'n Goeie voorbeeld van sulke pseudo-hidrate is ·4 wat in werklikheid 2· is: 'n hidraat van arseensuur, nie van arseenoksied nie.

## Koolhidrate 
'n Groot groep organiese verbindings word koolhidrate genoem. Hulle stoigiometrie kan as ·n geskryf word, maar in werkelikheid 
bevat hulle geen watermolekule nie. Die suurstofatome het 'n kovalente binding met die koolstofatome en is as alkohol-groepe aanwesig.

## Gashidrate 
'n Besondere groep hidrate is die klatrate of gashidrate. Pleks van rondom ione is in hierdie verbindings die watermolekule as 'n deur waterstofbinding gevormde netwerk rondom neutrale molekule aanwesig. Die sentrale molekule kan 'n gas soos metaan verteenwoordig.

## Verwysings
Jayavarman IV

**Jayavarman IV** (Khmer: ជ័យវរ្ម័នទី៤) was van 928 tot 941 koning van die Khmer-ryk. Baie vroeë historici het gedink hy was ’n troonrower, maar bewyse is onlangs gevind dat hy ’n wettige aanspraak op die troon gehad het.

## Lewe 
Hy was die seun van koning Indravarman I se dogter Mahendradevi en was getroud met sy tante, ’n halfsuster van Yasovarman I. Omdat daar geen vasgestelde opvolgingsreëls was nie, lyk dit of sy aanspraak deur sy ma se lyn geldig was. Hy het die bewind van Yasovarman I se seuns by Angkor sedert die dood van hul pa teengestaan. In 921 het hy sy eie hoofstad by Koh Ker gestig. ’n Inskripsie uit 921 lui: "Jayavarman IV het die stad Yashodharapura verlaat en by Chok Gargyar gaan regeer, en hy het die Devaraja saam met hom geneem."  Die stryd om die troon het geduur van 921 tot met die dood van Ishanavarman II in 928, waarna Jayavarman IV alleen regeer het.

Koh Ker, wat bekend is om sy ou ruïnes, kan deesdae makliker as in die verlede bereik word danksy ’n tolpad. Dit was duisend jaar lank verlate totdat Franse geleerdes dit aan die einde van die 19de eeu besoek en bestudeer het. Tydens sy bewind was die hoofstad bekend as "Chok Gargyar" (die "Eiland van Glorie") of "Lingapura". Dit was ’n ommuurde stad van sowat 1,2&nbsp;km2, maar bykomende tempels was oor ’n gebied van 35&nbsp;km2 versprei. Die hoofgebied bevat die Rahal-baray (1&nbsp;188&nbsp;x&nbsp;548&nbsp;m) en die Prasat Thom-kompleks met sy piramide van sewe vlakke van altesaam 30&nbsp;m hoog. Baie van die beste en grootste standbeelde van Angkor is tydens sy bewind gemaak, soos die Garuda wat by die ingang van die Nasionale Museum van Kambodja staan.

Jeyavarman IV is in 941 dood en het die postume naam Paramashivapada gekry. Sy opvolging was nie vreedsaam nie en sy jong seun, Harshavarman II, het vir ’n kort rukkie tot in 944 regeer. Daarna het Rajendravarman II, die oom en neef van Harshavarman, die hoofstad na Yasodharapura teruggeskuif.

## Verwysings 
## Bronne 
*
*
*
*

## Eksterne skakels 
* 15px Hierdie artikel is vertaal uit die Engelse Wikipedia
Harshavarman II

**Harshavarman II** (Khmer: ហស៌វរ្ម័នទី២) was van 941 tot 944 koning van die Khmer-ryk. Hy het sy pa in 941 opgevolg, maar sy bewind by Koh Ker was kort en "gekenmerk deur konflik". 

Sy oom en neef, Rajendravarman II, het sy mag afgeneem en die hoofstad na Yashodharapura teruggeskuif. Harshavarman is in 944 dood en het die postume naam Brahmaloka gekry.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Rajendravarman II

**Rajendravarman II** (Khmer: រាជេន្ទ្រវរ្ម័នទី២) was van 944 tot 968 koning van die Khmer-ryk. Hy was die oom en neef van Harshavarman II. 

Sy belangrikste monumente by Angkor is Pre Rup en Oos-Mebon.

## Lewe 
Die koning het aanspraak gemaak op bande met die konings van Chenla, ’n voorloperstaat van die Khmer-ryk. Inskripsies lui dat die ryk tydens sy bewind uitgebrei is na Suid-Viëtnam, Laos en ’n groot deel van Thailand, tot so ver noord as Suid-China. Hy was ’n groot koning, volgens ’n inskripsie by Pre Rup, wie se swaard dikwels met bloed bevlek was en wie se liggaam so hard soos ’n diamant was. 

Die koning het uit ’n groot paleis regeer wat deur sy minister Kavindrarimathana ontwerp is. Baie geleerdes glo hy het ’n stelsel van gesentraliseerde administrasie ingestel om meer direkte beheer uit te oefen op prinse wat grootliks onafhanklik op hul landgoedere op die platteland was.

Bouwerk aan die Banteay Srei, die versierde tempel van pienk sandsteen noord van die hoofkompleks in Angkor, het tydens sy bewind begin. Rajendravarman II is deur sy 10-jarige seun opgevolg wat as Jayavarman V regeer het.

## Verwysings 
## Ekstra bron 
* Mabbett, Ian and Chandler, David. *The Khmers*. Blackwell Publishers 1996. 

## Eksterne skakels 
* 15px Hierdie artikel is vertaal uit die Engelse Wikipedia
Jayavarman V

**Jayavarman V** (Khmer: ជ័យវរ្ម័នទី៥) was ’n koning van die Khmer-ryk. Hy het sy pa, Rajendravarman II, opgevolg toe hy net 10 jaar oud was. Hy het uit sy staatstempel, Jayendranagari, by Jayendrapura regeer.

Die aristokratiese families het Jayavarman V se hof oorheers. Daar was talle vooraanstaande ministers, geleerdes en ampsbekleërs. Die magtigste familie was die huis van Saptadevakula, wat feitlik al die koninklike sake oorheers het. Hulle het ook koning Suryavarman I gehelp om in 1002 aan die bewind te kom.

Hoewel Jayavarman V ’n volgeling van Shaivisme was, het hy Boeddhisme verdra en dié godsdiens het tydens sy bewind floreer. Kirtipandita, sy Boeddistiese minister, het antieke tekste uit ander lande na Kambodja gebring, maar niks daarvan het behoue gebly nie. Die minister het selfs voorgestel dat priesters Boeddhistiese gebede saam met dié van Hindoeïsme gebruik tydens rituele.
 
Die opkoms van Boeddhisme het ook daartoe gelei dat vroue in hoë posisies aangestel is omdat Boeddhisme verdraagsaamheid teenoor alle mense verkondig. Jahavi, die jonger suster van Yajnavaraha, het geld help insamel vir die bou van Banteay Srei omdat die koning dit nie befonds het nie. Prana van die Saptadevakula-familie was ’n raadgewer van die koning. "Chinese skrywers loof die vroue van Kambodja vir hul kennis van astrologie en die regering, en sê die vroue van die koninklike familie het soms hoë poste, insluitende dié van regter." 

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Suryavarman I

**Suryavarman I** (Khmer: សូរ្យវរ្ម័នទី១) was van 1006 tot 1050 koning van die Khmer-ryk. Hy het die mag van koning Udayadityavarman I afgeneem deur sy leërs omstreeks 1002 te verslaan. Ná ’n uitgerekte oorlog teen Udayadityavarman se toekomstige opvolger, Jayaviravarman, het Suryavarman I in 1010 die allleenmag oorgeneem. Hy was ’n Mahayana-Boeddhis Nadat Tambralinga daarvan uitgevind het, het hulle die Srivijaya-koning se hulp gevra. Dit het daartoe gelei dat Chola en Srivijiya slaags geraak het. Die daaropvolgende oorlog het geëindig met ’n oorwinning vir Chola en die Khmer-ryk en groot verliese vir die ander kant. Hy het ook verskeie ander tempels laat bou en met bouwerk aan die tweede Angkor-reservoir, die Wes-Baray, begin. Dit is die grootste reservoir wat behoue gebly het. 

Suryavarman I is in 1050 dood en het die postume naam Nirvanapada gekry ("die koning wat na nirvana gegaan het"). Hy is opgevolg deur sy seuns, Udayadityavarman II, wat omstreeks 1066 dood is, en Harshavarman III. Laasgenoemde het die stryd teen interne opstande en Champa voortgesit tot met sy dood in 1080.

## Verwysings 
## Eksterne skakels 
* Angkor-konings
* 15px Hierdie artikel is vertaal uit die Engelse Wikipedia
Udayadityavarman II

[duimnael|links|140px|’n [Stele wat deur Udayadityavarman II opgerig is.]]

**Udayadityavarman II** (Khmer: ឧទ័យាទិត្យវរ្ម័នទី២) was van 1050 tot 1066 koning van die Khmer-ryk. Hy het Suryavarman I opgevolg.

## Bewind 
Hy het die tempel Baphuon laat bou ter ere van die Hindoegod Shiva, maar van die standbeelde is opgedra aan die Boeddha. Hy het ook bouwerk aan die reservoir Wes-Baray voltooi en Wes-Mebon, ’n eiland in die middel daarvan, laat bou.

Die tempel Sdok Kak Thom, naby die hedendaagse dorp Aranyaprathet in Thailand, is ook in sy tyd gebou. Die tempel is bekend daarvoor dat ’n gedetailleerde inskripsie op ’n stele die volgorde van vorige Khmer-konings aangee. Die stele is nou in die nasionale museum in Bangkok.

Verskeie rebellies is tydens sy bewind onderdruk, onder meer in 1051 en 1065. Hy is in 1066 deur sy jonger broer, Harshavarman III, opgevolg.

## Verwysings 
## Ekstra bronne 
* History of Cambodia. http://www.cambodia-travel.com/khmer/angkor-era1181.htm  Besoek op 7 Junie 2004.
* 15px Hierdie artikel is vertaal uit die Engelse Wikipedia
Operasie Manna en Cowhound

[duimnael|Brood uit die hemel; 'n Amerikaanse B-17 los voedsel bo die verwoeste lughawe [Schiphol]]

**Operasie Manna en Cowhound** was 'n operasie van die Geallieerdes aan die einde van April 1945 om die honger bevolking van die provinsies Utrecht, Noord- en Suid-Holland wat steeds onder Duitse besetting was te hulp te kom.

Die westelike provinsies van Nederland kon maklik van die res van die land geskei word deur 'n strook land met water te laat oorstroom. Hierdie verdediging is in 1672 met sukses gebruik om die inval van Lodewyk XIV te stuit, maar in die Tweede Wêreldoorlog het dit tot 'n groot humanitêre ramp gelei. Hitler het beveel om die 'Vesting Holland' tot die laaste te behou en die Geallieerdes het besluit om eers Duitsland self te onderwerp. Die Vesting Holland het daarom tot die oorgawe van 5 Mei 1945 afgeslote van die buitewêreld in hande van die Nazi's gebly. Dit het tot groot honger en gebrek aan talle materiale gelei, soos byvoorbeeld seep, leer, rubber, medisyne en brandstowwe.

Talle mense het van honger, koue of siektes omgekom. Die aantal is nie presies bekend nie, maar dit word beraam op 22&nbsp;000. In April het die Geallieerdes en ook die Neutrales soos Swede besef dat tyd om die mense te red min geraak het. Hulle het toestemming gevra om die bomwerpers brood en ander voedsel te laat los bo Nederland. Op 29 April het die eerste vlugte begin, 'n week voor die kapitulasie.

## Verwysings
Emahlathini

**Emahlathini** kan verwys na:

* Emahlathini, 'n nedersetting in KwaZoeloe-Natal
* Emahlathini, 'n nedersetting in Mpumalanga
Harshavarman III

**Harshavarman III** (Khmer: ហស៌វរ្ម័នទី៣) was van 1066 tot omstreeks 1080 koning van die Khmer-ryk nadat hy sy ouer broer, Udayadityavarman II, opgevolg het. Sy hoofstad was die sogenaamde "Tweede Yasodharapura", met in sy middel die tempel Baphuon, wat deur sy broer laat bou is. Sy belangrikste reservoir was die Wes-Baray.

Sy bewind is gekenmerk deur interne rebellies wat hy nie kon onderdruk nie. Harshavarman III was dus die laaste heerser van sy dinastie. Sy opvolger, Jayavarman VI, was ’n troonrower van die Phimai-gebied in die hedendaagse Thailand. 

Harshavarman III is genoem in stele K.908 by Preah Khan as ’n afstammeling deur sy ma van Jayavarman VII, hoewel ’n lang dispuut oor die saak geheers het.

Tussen 1074 en 1080 is die ryk binnegeval deur die Champa-prins Pang, ’n jonger broer van koning Harivarman IV en self later koning Paramabodhisattva.

Harshavarman het ná sy dood die postume naam **Sadasivapada** gekry.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Jayavarman VI

**Jayavarman VI** (Khmer: ជ័យវរ្ម័នទី៦) was van omstreeks 1080 tot 1107 koning van die Khmer-ryk.

Tydens die bewind van Udayadityavarman II en Harshavarman III was daar interne rebellies en ’n onsuksesvolle oorlog teen Champa. Harshavarman het moontlik in Angkor regeer toe Jayavarman VI tydens ’n opstand die troon oorneem.

Jayavarman was van die Phimai-gebied in die hedendaagse Thailand en dit lyk of hy ’n troonrower en die stigter van ’n nuwe dinastie, die Mahidharapura, was. Dit was die naam van die tuiste van sy familie se voorouers. In inskripsies aan die begin van sy bewind het hy beweer hy is ’n afstammeling van die mitiese egpaar prins Sage Kambu Swayambhuva en sy vrou en suster, Mera, in plaas van ’n werklike koninklike lyn.

Jayavarman VI was moontlik jare lank betrokke in ’n stryd teen die troue volgelinge van die laaste wettige koning, Harshavarman III, en sy erfgenaam, Nripatindravarman, wat dalk tot in 1113 in Angkor regeer het.

Hy kry die eer vir die bou van die tempel Phimai. Hy is deur sy ouer broer, Dharanindravarman I, opgevolg en het die postume naam **Paramakaivalyapada** gekry.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Dharanindravarman I

**Dharanindravarman I** (Khmer: ធរណីន្ទ្រវរ្ម័នទី១) was van 1107 tot 1113 koning van die Khmer-ryk. Hy het die troon bestyg ná die dood van sy jonger broer, Jayavarman VI. Hy was met sy broer se voormalige vrou, Vijayendralakshmi, getroud. 

Dharanindravarman is in 'n oorlog met sy kleinneef, Suryavarman II, gedood soos in die Ban That-inskripsie vervat.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Gauteng Departement van Landbou en Landelike Ontwikkeling

Die **Gauteng Departement van Landbou en Landelike Ontwikkeling** (**GDLLO**) is 'n departement van die Gautengse provinsiale regering in Suid-Afrika. Dit is verantwoordelik vir landbou-sake, beskerming van die omgewing en natuurbewaring in Gauteng. Dit was voorheen bekend as die Gauteng Departement van Landbou, Bewaring en Omgewing (GDLBO).

## Parke bestuur deur die departement 
* Abe Bailey-Natuurreservaat
* Alice Glockner Natuurreservaat
* Marievale-voëlreservaat
* Roodeplaat-natuurreservaat
* Suikerbosrand-natuurreservaat

## Eksterne skakels 
*
Landmark 81

Die **Landmark 81** is 'n wolkekrabber geleë in Ho Chi Minh-stad, Viëtnam. Die gebou is in 2010 voltooi. Die hoogte daarvan is 461,2 meter. 

Die totale koste vir die oprigting daarvan het 1&nbsp;220 miljoen dollar beloop. Die eienaar is 'n Viëtnamese maatskappy. Dit word gebruik vir kantore en winkels. Dit is die hoogste gebou in die stad, en ook die hoogste gebou in die land, en die 14de hoogste gebou ter wêreld.

## Galery

File: Landmark81 582018 NhonHuynh.jpg  | Landmark 81 omring deur ander residensiële geboue in Vinhomes Central Park
File:Landmark 81 Saigon under construction 2018-01.jpg | Die gebou gedurende Januarie 2018 nog in aanbou
File:LM81 by HVN .jpg | Landmark 81 verskyn op die horison van die distrik Binh Thanh
File:The Landmark 81 at night.jpg | Die Landmark 81 gedurende die nag

 
## Verwysings 
## Eksterne skakels 
* The Landmark | Vinhomes Central Park 
* Vinpearl Luxury Landmark 81
Klaus Schulze

**Klaus Schulze** (ook bekend onder sy pseudoniem **Richard Wahnfried**; * 4 Augustus 1947 – † 26 April 2022 in Berlyn) was 'n Duitse komponis, musikus en vervaardiger. Hy word as 'n belangrike verteenwoordiger van elektroniese musiek en wegbereider van die sogenaamde Berlynse Skool beskou, 'n stylrigting in die elektroniese musiekgenre wat vanaf die middel van die 1970's in die destydse Wes-Berlyn ontwikkel het. Schulze was 'n tyd lank lid van sommige van die voorste musikgroepe binne hierdie skool (Tangerine Dream, Ash Ra Tempel en The Cosmic Jokers) voordat hy 'n sololoopban begin het. Oor 'n tydperk van vyf dekades het meer as 60 albums ontstaan.
Napalm Death

**Napalm Death** is 'n Britse Grindcore musiekgroep wat gevorm was in Engeland in 1981. Daar is nie een van die oorspronklike lede in die groep nie sedert desember 1986. Sanger Mark "Barney" Greenway, baskitaarspeler Shane Embury, kitaarspeler Mitch Harris en tromspeler Danny Herrera gespeel in die musiekgroep sedert 1992.

Napalm Death is gekrediteer as die voorvaders van die grindcore genre deur die integrasie van elemente van punk en death metal, en koor wat bestaan uit onverstaanbaar grom, of hoë gille, uiters kort liedjies, vinnige tempo, en sosio-politieke lirieke. Die band se debuut album *Scum*, vrygestel in 1987 deur *Earache Records*, was aansienlik invloedryke dwarsdeur die globale metaal gemeenskap. Volgens die *Guinness World Records*, hul lied "You Suffer" is die kortste lied in die wêreld, teen slegs 1.316 sekondes lank.

Napalm Death het al 16 ateljeealbums uitgebring.

## Lede 
* Shane Embury – baskitaar (1987–hede)
* Mark "Barney" Greenway – voorsang (1989–1996, 1997–hede)
* Mitch Harris – kitaar (1990–hede)
* Danny Herrera – tromme (1991–hede)

## Diskografie 
### Ateljeealbums 
* *Scum* (1987)
* *From Enslavement to Obliteration* (1988)
* *Harmony Corruption* (1990)
* *Utopia Banished* (1992)
* *Fear, Emptiness, Despair* (1994)
* *Diatribes* (1996)
* *Inside the Torn Apart* (1997)
* *Words from the Exit Wound* (1998)
* *Enemy of the Music Business* (2000)
* *Order of the Leech* (2002)
* *Leaders Not Followers: Part 2* (2004)
* *The Code Is Red...Long Live the Code* (2005)
* *Smear Campaign* (2006)
* *Time Waits for No Slave* (2009)
* *Utilitarian* (2012)
* *Apex Predator – Easy Meat* (2015)
* *Throes of Joy in the Jaws of Defeatism* (2020)

## Verwysings
Skandium-45

**Skandium-45** (chemiese notasie **Sc**) is 'n stabiele isotoop van skandium. Dit is die enigste stabiele isotoop.

## KMR 
Hierdie enigste stabiele isotoop van skandium het 'n kernspin van I=7/2- en dit gee breë resonansielyne selfs in simmetriese omgewings. Die kern het nogtans 'n hoë gevoeligheid. en 'n taamlik groot bereik van chemiese verskuiwings (350 dpm). Skandium is 'n taamlik seldsame element wat min bestudeer word.

## Verwysings
Titaan-46

**Titaan-46** (chemiese notasie **Ti**) is 'n stabiele isotoop van titaan. 

## Isotoopverhouding 
Die Ti en Ti isotoopverhouding wys groot afwykings van die aarde vir alle meteoriete behalwe die enstatiet-chondriete.

## Verwysings
Titaan-44

**Titaan-44** (chemiese notasie **Ti**) is 'n radioaktiewe isotoop van titaan. Dit is 'n uitgestorwe oerisotoop en 'n alfakern

## Astrofisika 
Hierde isotoop met sy halfleeftyd van 60 jaar -of liewer sy gammastraling- is in die supernova-wolk van Cassiopeia A  aangetref, wat effens langer as drie eeue gelede ontplof het. Sy vervalproduk kalsium-44 word in presolêre korrels aangetref. Titaan-44 kan uit elf alfadeeltjies opgebou word en is daardeur relatief stabiel hoewel dit te min neutrone besit. Dit word nes silikon-28, swawel-32, argon-36 en kalsium-40 as een van die "alfa-kerne" beskou. Dit word waarskynlik in drie situasies gevorm: 

## Verwysings
Johannes Henricus Meiring Beck

Sir **Johannes Henricus Meiring Beck** (1855–1919), bekend as *Meiring Beck*, was 'n Suid-Afrikaanse minister en komponis. Hy is gebore op Worcester in 1855. Hy ontvang sy onderwys aan die *South African College* en kwalifiseer in die geneeskunde in Edinburg, Skotland, in 1879. Hy praktiseer in Kaapstad en in 1898 word hy parlementslid vir Worcester. Hy verwerf gou aansien vanweë die *Beck-wet*. In 1908 word hy 'n Kaapse afgevaardigde na die Nasionale Konvensie. Met Uniewording is hy aangestel as senator en in 1916 word hy onder Louis Botha Minister van Pos- en Telegraafwese, 'n pos wat hy tot sy dood in 1919 behou. Hy woon baie jare in die Ou Drosdy op Tulbagh. Hy doen baie vir die bewaring van Suid-Afrikaanse monumente en was 'n vaardige komponis. Hy sterf in 1919.

## Werk 
Van Beck se bekende werke sluit in:
* Meiring Beck, JH. "An enquiry into the cause of camp fever at Kimberley". (1883). 3 *Transactions.* 48–52.
* Meiring Beck, JH. "Pathology from an 'evolution' point of view". (1885). 4 *Transactions*. 34–39, 40–44.

## Verwysings 
## Bron 
*
Bibliothèque nationale de France

200px
220px
**Bibliothèque nationale de France**
----
**Parys**

'***

----

180px

**Hoofliggings**

Site Richelieu-Louvois
Site François-Mitterrand

----

**Stigting**

1461
as Koninklike biblioteek

----

**Digitale versameling**

200px

----

**Voorsitter**
160px
Laurence Engel

----

**Begroting**

€232,8 miljoen (2017)

----

**Gesamentlike katalogus*'

*BnF Catalogue général*

----

**Webtuiste**

*BnF*

----

Die ***Bibliothèque nationale de France*** (afkorting: ***BnF***; Afrikaans: Nasionale biblioteek van Frankryk) is 'n openbare instelling met setel in Parys. Die biblioteek onder beskermheerskappy van die Franse Departement van Kultuur versamel en bewaar boeke en ander drukwerk om dit toeganklik te maak vir die publiek. Franse uitgewers en drukkerye met setel in die gewes Île-de-France is verplig om een eksemplaar van elke nuwe publikasie by die BnF te deponeer. Die biblioteek se argief groei jaarliks met sowat 160&nbsp;000 boekdele (waarvan 60&nbsp;000 verpligte eksemplare). Met 'n versameling van altesaam sowat 40 miljoen media (waarvan 16 miljoen boeke en dokumente) word die BnF onder die grootste biblioteke ter wêreld gereken. Die BnF se digitale biblioteek *Gallica* beskik oor 'n versameling van sowat 4,8 miljoen dokumente wat vir die algemene publiek aanlyn toeganklik is.

Anders as vergelykbare nasionale biblioteke in ander lande - soos die *Deutsche Nationalbibliothek* in Duitsland - word die BnF as 'n universele biblioteek bedryf wat hom nie tot publikasies uit of oor Frankryk beperk nie, maar literatuur uit alle tydperke en vakgebiede versamel. Sy jaarlikse begroting vir die aankoop van nuwe media beloop €20 miljoen.

Die BnF publiseer 'n katalogus, werk saam met biblioteke in Frankryk en in die buiteland en neem deel aan navorsingsprogramme. Sedert haar benoeming op 11 April 2016 word die BnF bestuur deur Laurence Engel (* 1966), 'n oud-student van  die *École normale supérieure* in Fontenay-aux-Roses, die IEP te Parys en die ENA.

## Liggings en personeel 
## Verwysings 
## Eksterne skakels
Pantera

**Pantera** was 'n Amerikaanse heavy metal band van Arlington, Texas. Die groep is gestig in 1981 deur die Abbott broers – tromspeler Vinnie Paul en kitaarspeler Dimebag Darrell – saam met die voorsanger Terry Glaze. Baskitaarspeler Rex Brown het by die groep aangesluit die volgende jaar. Pantera het begin as 'n glam metal band. Pantera het vier albums vrygestel gedurende die 1980's. Op soek na 'n nuwe en swaarder klank, het Pantera Terry Glaze met Phil Anselmo vervang in die einde van 1986. 

## Diskografie 
### Ateljeealbums 
* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)

## Verwysings
Fynskrif

***Fynskrif*** is 'n drama wat gesentreer is rondom die regsfirma, Van Wyk & Vennote. Die reeks is vanaf 10 Julie 2018 op KykNET (DStv kanaal 144) uitgesaai. 

In elk van die 13 episodes het die prokureurs 'n saak wat hulle tussendeur persoonlike en familiedramas moet hanteer. 

Kykers identifiseer dit as 'n mengsel tussen reekse soos *The Good Wife, Boston Legal, Parenthood* en *Brothers & Sisters* en daar is ewe veel drama en komedie regdeur die reeks. Die reeks begin met een van die vennote wat aftree en fokus op siviele (en nie kriminele/straf) sake, daar is geen hofdrama nie. Daar word eerder op vooraf besprekings en skikkings van sake en die emosie daaragter gefokus.

Reeks 1 - 3 was Dinsdae aande om 20h00 op KykNET uitgesaai.

## Reekse 
## Rolverdeling 
*Neels van Jaarsveld as Ben van Wyk
*Tinarie van Wyk-Loots as Lara Kruger
* Chris van Niekerk as Hans van Wyk
* Cintaine Schutte as Katrien Nienaber
* Kim Cloete as Anne Matthews
*Beer Adriaanse as Corne Hanekom
* Charlton George as Dolf Ungerer
* Edwin van der Walt as Wian Marais
* Crystal Donna Roberts as Thandi Ndlovu
* Marguiriette van Eeden as Alex Kruger
* Luan Jacobs as Luke van Wyk
*Jacques Bessenger as Jaco Kruger
* Mia van der Merwe as Bella van Wyk
*Susanne Beyers as René van Wyk
*Elana Afrika as Gertrude 
*Armand Aucamp as Ivan Nel
*Lea Vivier as Lilani
*De Klerk Oelofse as Simon
*Christia Visser as Adele Marais
*Rolanda Marais as Christelle
*Nicole Holm as Inge

## Produksie 
*Fynskrif* word Dinsdagaande om 20h00 op KykNET uitgesaai.

Op 22 Oktober 2018 het KykNET aangekondig dat *Fynskrif* vir 'n 2de seisoen hernu is wat vanaf 8 Oktober 2019 uitgesaai sal word. Op 31 Desember 2019 kondig KykNET aan dat Fynskrif vir 'n 3de en finale seisoen hernu is wat vanaf 14 April 2020 uitgesaai sal word.

Die reeks is ook beskikbaar op Showmax en DStv Now.

## Episodes 
### Reeks 1 (2018) 
### Reeks 2 (2019) 
### Reeks 3 (2020)
Presolêre korrel

**Presolêre korrels** is klein stofdeeltjies wat gevorm word wanneer heet gasse wat deur rooireuse of supernovas vrygestel word afkoel en kondenseer tot vastestowwe. Hoewel die meeste van sulke stofdeeltjies in die vorming van die sonnestelsel verloor is, kan hulle  in sommige primitiewe meteoriete nog aangetref word.

## Meteorietkorrels 
Presolêre korrels bestaan uit vastestowwe wat by hoë temperatuur uit gasse gevorm kan word soos silikonkarbied, grafiet, aluminiumoksied of silikonnitried. Die korrels is gewoonlik nie groter as 1 μm nie en word ingesluit in primitiewe meteoriete soos chondriete aangetref. Die koms van nanoSIMS het dit moontlik gemaak om van hierdie klein korreltjies isotoopverhoudings te bepaal   Hierdie verhoudings kan baie verskil van wat gewoonlik hier op aarde aangetref word. Die studie hiervan gee belangrike inligting oor die kosmochemie van supernovas en rooireuse.

## GEMS 
Wat moontlik nog ouer is, is die klein stofdeeltjies wat GEMS (*Glass with Embedded Metal and Sulfides*) genoem word. Hulle kan deur vliegtuie op groot hoogte in silikonolie gevang word voor hulle in die atmosfeer verbrand. Hulle is nooit tot 'n meteoriet saamgepak nie of kom moontlik uit die kouer dele van die sonnestelsel en die komete.  Goldblatt hulle het opgemerk dat die term 'presolêr' dalk beter deur 'prenefelies' vervang kan word, omdat hierdie materiaal moontlik nog uit die supernovawolk afkomstig is voor dit 'n planetêre newel gevorm het. In hulle chronologie het meteoriete later, in die Hiperitium gevorm.

## Verwysings
Ourostibiet

**Ourostibiet** is 'n seldsame mineraal met formule . Die mineraal is 'n goudantimonied. In Suid-Afrika word dit in die Alpha-Gravelotte-myn in die Murchison in Limpopo gevind

## Kristalstruktuur 
Dit het 'n piriet-struktuur wat Sb-Sb atoompare bevat.

## Verwysings
Els (van)

**Els** is 'n van en kan na die volgende mense verwys:

* Ernie Els, Suid-Afrkaanse gholfspeler
* Jurie Els, Afrikaanse sanger
Skouerkoldikkop

Die **Skouerkoldikkop** (*Gnatholepis cauerensis*) is 'n dikkop wat in die Stille Oseaan en Indiese Oseaan en aan die ooskus van Afrika suidwaarts tot by die suide van KwaZulu-Natal voorkom. In Engels staan die vissie bekend as die *Shoulder spot goby*.

## Identifikasie 
Die vissie word net 4,5 cm lank. Die lyf is bruin en bedek met rye klein, redelik digte oranjebruin kolletjies en wit vlekke. Daar is 'n kenmerkende donker, nou streep deur die oë. 

Die vissie leef in aflandige koraal- en rotsriwwe in water wat 10 tot 50 m diep is. Hier verkies hulle veilige sandbodems naby die rif en onder oorhange. Hulle is gewoonlik alleenlopers, maar kom ook soms in klein groepies voor. Die seedier vreet bodemongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.org/summary/Gnatholepis-cauerensis.html
* http://eol.org/pages/1012337/overview
Velma

**Velma** (meervoud **velme**) is 'n begrip in die Venesiaanse dialek (afgelei van *melma*, modder) wat ook in die betrokke vakgebied gebruik word om te verwys na die ondiepe gedeelte van die strandmeerbodem wat gewoonlik onder water is, maar tydens laagwater te voorskyn kom. Hierdie grond is deurgaans sonder enige plantegroei (daar is wel spore van *Zostera noltii*, of klein seegras), in teenstelling met die barene wat gewoonlik slegs tydens hoogwater onder water is.

Velma ontstaan uit sediment wat meegesleur word deur see- en rivierstrome en dan op die bodem van die vlakwater afgeset word.

Vanuit 'n omgewingsoogpunt is selfs die velme besonder interessant, omdat die sterk verskille in soutgehalte en suurstof waaraan dit blootgestel word tydens eb- en vloedgety 'n omgewing skep wat selfs 'n selektiewer nis bied as die barene. Byvoorbeeld, die ondergrond (wat hoofsaaklik bestaan uit modder en sand) bied tuiste aan die borselwurms (Polychaeta) en weekdiere tydens die laaggety.
Dirk Mudge

**Dirk Frederik Mudge** (16 Januarie 1928 – 26 Augustus 2020) was 'n Namibiese boer en politikus. Hy het in verskeie hoë posisies in die Suid-Afrikaanse administrasie van Suidwes-Afrika gedien. Hy was die voorsitter van die 1975&#x2013;1977 Turnhalle Grondwetlike Konferensie, en mede-stigter van die Republikeinse Party sowel as die Demokratiese Turnhalle Alliansie.

Met die Namibiese onafhanklikheid, was Mudge 'n lid van die Wetgewende Vergadering en die eerste Nasionale Vergadering totdat hy in 1993 afgetree het. Mudge was die stigter van Namibië se Afrikaanse dagblad die *Republikein* en sy uitgewer Namibia Media Holdings. Hy het op die raad van direkteure gedien tot 2008.

## Vroeë lewe en opvoeding 
Dirk Mudge, 'n Blanke Namibiër van Afrikanerafkoms met gemengde Nederlandse en Duitse voorgeslagte, is op die plaas Rusthof naby Otjiwarongo gebore. Hy was 'n boer van beroep. In 1947 het hy gegradueer aan die Universiteit van Stellenbosch met 'n Baccalaureus Commercii, waarna hy 'n rekenmeester in Windhoek was. Tussen 1952 en 1960 het hy met beeste geboer.

## Politieke loopbaan 
### Tot die 1975&ndash;77 Turnhalle-konferensie 
In 1955 het Mudge 'n lid van die pro-apartheid Nasionale Party (NP) geword, wat in Suid-Afrika regeer het tussen 1948 en 1994. Hy was een van sewe verkose lede wat Suidwes-Afrika se wit burgers by die Wetgewende Vergadering in 1961 en in die Parlement van Suid-Afrika verteenwoordig het. In 1965 het Mudge 'n lid van die Uitvoerende Komitee vir Suidwes-Afrika geword en dus 'n hoë-posisie administrateur van die gebied. Hy beklee hierdie pos tot 1977. Die doel was ook om die skeiding van die Suidwes-Afrika-etnisiteite te sement deur die toekomstige staat van Namibië te stig, deur klein, etnies gedefinieerde partye in een groter liggaam saam te voeg teen SWAPO. 

## Familie 
Mudge het uit die politiek getree in April 1993. Hy was getroud met Stienie Jacobs, hulle het vyf kinders en 16 kleinkinders saam. In Mei 2015, op die ouderdom van 86 het hy sy outobiografie gepubliseer, met die titel *"Dirk Mudge: Enduit vir ’n onafhanklike Namibië"*.

## Sterfte 
Hy is op 26 Augustus 2020 in Mediclinic in Windhoek oorlede in die ouderdom van 92.

## Verwysings
Ghebo

duimnael|Uitsig oor die *ghebi* wat deur die barene sny.
In die Venesiaanse dialek is die **ghebi** (enkelvoud: **ghebo**) die kanaaltjies wat die barene en die velme van die Venesiese strandmeer deurkruis en die sentrale dele met die hoofwaterweë verbind.

Die *ghebi* speel 'n belangrike rol in die strandmeer se ekostelsel deur die watertoevloei tydens hoogwater te reguleer; deur middel van sy dreineringsfunksies tydens eb en vloed, kan water standhoudend na die heel sentrale dele deurvloei. Die *ghebi* verminder ook erosie en skade wat deur die hoogwater aangerig word.

Die erosie wat vernaamlik deur menslike toedoen veroorsaak is, het die agteruitgang van die *ghebi* en die vertakkinge daarvan versnel. Dit bring rampsalige gevolge mee vir sowel die eksostelsel as die *ghebi* self.

In die Venesiaanse omgangstaal beteken *ghebi* ook polisieman.
Grindcore

duimnael|regs|Napalm Death in 2007
**Grindcore** is 'n ekstreme fusion genre van punk musiek en swaar metaal wat ontstaan het in die middel-1980's. Dit trek inspirasie uit die mees grof-klinkende musikale style: punk en ekstreem metaal. Grindcore is gekenmerk deur 'n geraas-gevulde klank wat gebruik maak van swaar kitaar klanke, harde bass klanke, 'n hoë spoed tempo, en koor wat bestaan uit grom en hoë gille. Groepe soos Napalm Death is gekrediteer met die grondslag vir die styl. Dit is die mees algemeen vandag in Noord-Amerika en Europa. Liriese temas wat wissel van 'n primêre fokus op die sosiale en politieke belange, tot bloedige onderwerpe en donker humor.

'n Eenskap van grindcore is die "microsong". Verskeie bands produseer liedjies wat slegs sekondes in lengte is. Die Britse band Napalm Death hou die Guinness World Rekord vir die kortste liedjie ooit aangeteken met die een-tweede "You Suffer" (1987). 

## Verwysings
Versierde dikkop

Die **versierde dikkop** (*Istigobius decoratus*) is 'n dikkop wat voorkom in die westelike Stille Oseaan, die Indiese Oseaan, die Rooisee en aan die ooskus van Afrika suidwaarts tot by die middel van KwaZulu-Natal. In Engels staan die vis bekend as die *decorated goby*.

## Identifikasie 
Die vis word tot 12 cm lank. Die lyf is bleek tot liggeel van kleur en die bokant van die lyf is bedek met 'n bruin, heunigkoekvormige patroon. Daar is ook twee horisontale rye reghoekige donkerbruin merke op die onderkant van die lyf. Daar is kolletjies op die dorsale-, buik- en anale vinne.

Die vis leef in koraal- en rotsriwwe in water wat 1 tot 25 m diep is. Hier word hulle gevind op die sand- en gruisbodems onder oorhange of in grotte. Die visse is alleenlopers en bly soms roerloos vir kort tydjies. Hulle vreet klein ongewerweldes. Die spesie kom algemeen voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Istigobius-decoratus.html
* http://eol.org/pages/340281/overview
Barena

]]
'n **Barena** (meestal in die meervoud **barene**) is 'n kenmerkende tipe sout(water)moeras wat in die strandmeer van Venesië aangetref word. Dit is drassige gebiede wat gereeld deur hoogwater oorspoel word, en wat die grens tussen die see en die vasteland stel. Die situasie in die Venesiaanse strandmeer sien daar effens anders uit, omdat die strandmeer reeds as oorgangsgebied tussen die vasteland en die soutwater dien. Die onderliggende Venesiaanse woord is *baro*, wat struike, bossies of ruigte beteken. Tegnies gesproke kan hierdie geografiese verskynsel tussen 10 tot 32 cm bo seevlak afgebaken word; in die praktyk is die meeste van die *barene* hoër as 24 cm bo seespieël geleë. *Barene* word meestal deur natuurlike kanale deurkruis, wat mens in Venesië *ghebi* (enkelvoud: *ghebo*) noem.
duimnael|Barenelandskap met die kenmerkende ghebi.
Die *barene* in die strandmeer strek oor 'n gebied van meer as 90 km², terwyl party bronne aanvoer dat slegs 47,5 km² nog oorbly. Die meeste *barene* kan in die noordooste en suidweste van die strandmeer aangetref word. *Barene* ontstaan meestal teen die oewers van die strandmeer. Party kan gevind word by ou riviermondings in die strandmeer. 'n Mens vind ook klein *barene* wat in sommige kanale gevorm word, maar ook ou *barene* wat intussen al hoe dieper onder die water verdwyn het of drooggelê word.

Die *barene* dien as golfbrekers tydens hoogwater, maar bied terselfdertyd ook ruimte en rigting vir soutwater om die strandmeer in te vloei. Daarmee verlig hulle die druk op die ou stad van Venesië en die meer as 60 ander eilande van die strandmeer. Hulle word egter bedreig deur die verdieping van die kanale, deur die harde golfslae van verbyvarende motorbote en afvalwater. Toe daar in die 1990's begin is om die kanale in die stad van gifstowwe, modder en alge te suiwer, is 'n deel van die modder skoongemaak en in die *barene* gepomp. Die doel was om die biotope wat deur erosie bedreig word op hierdie wyse te beskerm. In die tussentyd het die *barene* egter gespaar gebly van dergelike pogings - daar word nou eerder planne beraam hoe om die waterstrome op 'n wyse vryelik voort te laat vloei sonder om die uiters kwesbare randgebiede van die *barene* te skaad.

duimnael|Barena
Slegs soutliewende plante kan hier oorleef. Talle voëlsoorte kom ook hierheen wat graag in soutmoerasse hou.

Die teenoorgestelde van die *barene* wat dikwels tydens hoogwater oorstroom word, is die *velme*, wat deurgaans sonder enige plantegroei is en gewoonlik onder water is, maar tydens laagwater te voorskyn kom.

## Bronne 
* Maurizio Bonardi: *Studio dei processi evolutivi di alcune barene della Laguna di Venezia (Bacino Nord)  in relazione alle variazioni del livello marino*, Venedig 1996.
* L. Bonometto: *Functional characteristics of salt marshes (barene) in the Venice Lagoon and environmental restoration scenarios*, in: Caroline Fletcher, Tom Spencer (Hrsg.): *Flooding and Environmental Challenges for Venice and its Lagoon. State of Knowledge*, Cambridge University Press 2005, S. 473–486.

## Verwysings 
## Eksterne skakels 
* *Laguna, il sistema Acqua*, Venezia in Vela